CELEX: 62022CN0046
Language: sl
Date: 2022-01-20 00:00:00
Title: Zadeva C-46/22 P: Pritožba, ki jo je 20. januarja 2022 vložil Liam Jenkinson zoper sodbo Splošnega sodišča (drugi razširjeni senat) z dne 10. novembra 2021 v zadevi T-602/15 RENV, Jenkinson/Svet in drugi

14.3.2022   
            
            
               SL
            
            
               Uradni list Evropske unije
            
            
               C 119/30
            
         
      Pritožba, ki jo je 20. januarja 2022 vložil Liam Jenkinson zoper sodbo Splošnega sodišča (drugi razširjeni senat) z dne 10. novembra 2021 v zadevi T-602/15 RENV, Jenkinson/Svet in drugi
      (Zadeva C-46/22 P)
      (2022/C 119/39)
      Jezik postopka: francoščina
      
         Stranke
      
      
         Pritožnik: Liam Jenkinson (zastopnica: N. de Montigny, avocate)
      
         Druge stranke v postopku: Svet Evropske unije, Evropska komisija, Evropska služba za zunanje delovanje, Eulex Kosovo
      
         Predlogi
      
      
                  —
               
               
                  Pritožbi naj se ugodi in izpodbijana sodba naj se razveljavi;
               
            
                  —
               
               
                  o zadevi naj se odloči in predlogom pritožnika na prvi stopnji naj se ugodi;
               
            
                  —
               
               
                  podredno naj se zadeva vrne v razsojanje Splošnemu sodišču;
               
            
                  —
               
               
                  drugim strankam v postopku naj se naloži plačilo vseh stroškov v okviru postopka s pritožbo in vseh predhodnih postopkov (T-602/15; C-43/17 P; T-602/15 RENV).
               
            
         Pritožbeni razlogi in bistvene trditve
      
      Prvi pritožbeni razlog se nanaša na napačno razlago predlogov in predloženih tožbenih razlogov, ker je Splošno sodišče iz svojega nadzora izključilo vsakršen del predloga, ki je temeljil na ugovoru nezakonitosti.
      Drugi pritožbeni razlog se nanaša na omejitev dejanskih in pravnih preudarkov, ki jih je predložil pritožnik, in torej predmeta tožbe, ker je Splošno sodišče analiziralo izključno zadnjo zaposlitev pritožnika v okviru misije Eulex Kosovo.
      Tretji pritožbeni razlog je usmerjen zoper del izpodbijane sodbe, v katerem je bil zavrnjen prvi del predlogov, ki je bil predstavljen primarno.
      Četrti pritožbeni razlog se nanaša na napačno uporabo načela enakega obravnavanja uslužbencev Unije in kršitev člena 336 PDEU, ker naj bi Splošno sodišče izničilo namen evropskega zakonodajalca, da vsem delavcem zagotovi minimalno socialno zavarovanje. Po mnenju pritožnika je Splošno sodišče kršilo tudi pojem pravne države s tem, da je izključilo vsakršno nepogodbeno odgovornost drugih strank v postopku.
      Peti pritožbeni razlog je usmerjen zoper zavrnitev tretjega dela predlogov, ki je bil na prvi stopnji predložen podredno. Splošno sodišče naj bi vsekakor moralo nekatere razloge javnega reda preizkusiti po uradni dolžnosti in zadevo vsebinsko preučiti.